Saaremaa konsistoorium

Saaremaa konsistoorium oli 1652. aastast 1890. aastani Saaremaal tegutsenud evangeelse luterliku kiriku Saaremaa praostkonna kirikuorgan. 1636. aastal loodi Rootsi Liivimaal superintendent Hermann Samsoni eestvõttel kuus praostkonda, Liivimaa praostkonnad jagati konsistoriaalringkondadeks, mille eesotsas olid ülemkonsistooriumile alluvad alamkonsistooriumid ja kuningliku korraldusega 1648. aastast jäid ülemkonsistooriumi liikmeteks ainult vaimulikud. 1650. aasta Liivimaa kindralkuberneri korraldusega loodi maakondade tasandil kirikuvalitsemisinstitutsioonina ülemkirikueestseisja-ametid, mis hakkasid tegelema majandusasjadega ja kirikliku kohtuga. 1662. aastal taastati Liivimaa segakonsistoorium, Liivimaa ülemkonsistooriumis olid ilmalikud kaasistujad, ülemkonsistooriumi presidendiks määrati superintendent, tema asetäitjaks ilmalik president. 1686. aastal vastu võetud Rootsi kirikuseaduse kehtestamisega moodustati Eestimaa aladel neli uut superintendentkonda: Liivimaa, Riia, Saaremaa ja Ingerimaa superintendentkond; seadus jõustus Eesti-, Liivi- ja Saaremaal koos kohalike muudatustega lõplikult 1690. aastate algupoolel. Põhjasõja järel korraldati Liivimaa ülemkonsistooriumi ja Saaremaa konsistooriumi töökorraldust ja konsistooriumi eesotsas on samuti Saaremaa rüütelkonna maanõunik „direktorina", tema kõrval Saaremaa superintendent (alates 1732. aastast) „presidendina". 1710 andis ka tsaari täievoliline esindaja Liivimaal välja korralduse, millega taastati 1634. a Liivimaa konsistoriaal- ja kirikuvisitatsioonikorralduse alusel Liivimaa ülemkonsistoorium segakonsistooriumina, mida juhtis Liivimaa maanõunikust direktor ehk president, liikmete hulka kuulusid Liivimaa ülemsuperintendent, kaks ilmalikku ja kaks vaimulikku kaasistujat (assessorit). Direktori valis rüütelkond, konsistooriumi ettepanekul. Pärast 1832. aasta kirikuseadust nimetati konsistooriumi kui Saaremaa provintsikonsistoorium. Saaremaa konsistoorium oli VELK Saaremaa konsistooriumiringkonna haldusorganiks. Konsistoorium kaotati 1890. aastal ja selle asemele loodi VELK Saaremaa konsistooriumiringkonna Saaremaa praostkond. 1627–1641 Christophorus Cothenius, Saaremaa superintendent 1642–1645 Theodor Pretorius, Saaremaa superintendent 1645–1650 Joachim Jhering asesuperintendent 1650–1661 Theodor Pretorius, Saaremaa superintendent 1662–1665 Georg Preuss, Saaremaa superintendent 1666–1686 Justus Heinrich Oldekop, Saaremaa superintendent 1686–1704 Johann Stemann, Saaremaa superintendent 1705–1706 Gabriel Skragge, Saaremaa superintendent 1707–1710 Hermann Witte, Saaremaa superintendent 1711–1719 Balthasar Johannes Rubusch, Saaremaa superintendent 1720–1726 Georg Martin Bürger, Saaremaa superintendent 1726–1737 Johann Quirinius Metzhold, Saaremaa superintendent, konsistooriumi president 1738–1747 Eberhard Gutsleff, Saaremaa superintendent, konsistooriumi president Carl Gustav von Güldenstubbe (1739–1814), Saaremaa maamarssal (1762–1772), konsistooriumi direktor ja ülemkirikueestseisja 1750–1784 Leonhard Samuel Swahn, Saaremaa superintendent, konsistooriumi president Johann Christoph von Nolcken (1727–1792), Saaremaa maamarssal (1780–1783), konsistooriumi direktor ja ülemkirikueestseisja 1784–1807 Olaus Kellmann, Saaremaa superintendent, konsistooriumi president 1808–1814 Johann Werner Gilzebach, Saaremaa superintendent, konsistooriumi president 1814–1835 August Heinrich Schmidt, Saaremaa superintendent, konsistooriumi president 1836–1841 Hermann von Harten, Saaremaa superintendent, konsistooriumi president 1842–1871 Gottlob Alexander von Schmidt, Saaremaa superintendent, konsistooriumi president 1871–1882 Conrad Eduard Hesse, Saaremaa superintendent, konsistooriumi president 1882–1890 Reinhold Winkler, Saaremaa superintendent, konsistooriumi president Saaremaa konsistooriumi vaimulikud assessorid Eestimaa konsistoorium Liivimaa ülemkonsistoorium Tallinna linnakonsistoorium Saaremaa konsistoorium, Eesti Ajalooarhiiv, EAA.1192 Eesti entsüklopeedia. 5. köide: KONJ–LÕUNA. Tallinn: Valgus, 1990, lk 12. Güldenstubbe, Carl* Gustav v. (1739-1814), BBLD - Baltisches biografisches Lexikon digital Nolcken, Georg (Jürgen) Ludwig v. (1727-1792), BBLD - Baltisches biografisches Lexikon digital